Zelenograd

**Zelenograd** (, sana sanha «vihand lidn») om Venäman lidn, mülüb Moskvha **Zelenogradan administrativižeks ümbrikoks**.

## Istorii
Nügüdläižen eländpunktan formaline aluz om pandud vn 1958 3. päiväl keväz'kud NSTÜ:n Ministrišton Nevondkundan käsköl kuti Moskvan kaimdailidn tekstil'tegimišton, pörütügiden i časuiden tegimen sirdandan Moskvaspäi täht. Zavottihe lidnan sauvondad vl 1960. Vl 1962 vajehtihe lidnan projektan koncepcijad, i sauvoškanzihe Zelenogradad elektronižen tegimišton keskuseks.

Zelenograd šingotase elektronižen tegimišton kaikenvuiččil edheotandoil — elektronik fizižiden i tegimištoližiden kulutajiden, kosmosan i medicinan täht, elektronižmašiništon i komponentoiden tehmine, elektronikan tedoinstitutad, mugažo leibtegim i zell'fabrik ratas.

## Geografijan andmused

Lidn sijadase Moskv-regionan lodehes, Shodn'-jogen randoil (, Moskv-jogen oiged ližajogi), mecan keskes (8,76 km² lidnan südäimes).

Matkad Moskvan keskuzpalaspäi om nell'kümne kilometrad lodeheze orhal vai 45 kilometrad avtotedme, Leningradan mantedme tobjimalaz, 20 km Moskvan rengazavtotespäi. Lähembaine lidn om Himki (Moskvan agj) vižtoštkümnes kilometras suvipäivnouzmha.

## Tobmuz
Zelenograd om administrativižen ümbrikon üks'jäižeks eländpunktaks. Vspäi 1991 jagase videks municipaližeks ühtnikaks: Matuškino, Savölkid, Vanh Krükovo, Silino, Krükovo.

## Eläjad
Vn 2010 Venäman rahvahanlugemižen mödhe lidnan eläjiden lugu oli 221 712 ristitud. Kaik 239 861 ristitud elihe lidnas vl 2017. Kaikiš suremb lidnan ristitišt om nügüd'.

Ortodoksižen hristanuskondan kümne pühäpertid oma saudud lidnas: kuz' jumalanpertid i nell' časounäd. Baptizman loičendpert' om avaitud. Mormoniden pühäpert' om sätud.

## Openduz
Lapsiden opendusen aluzkundad oma päivkodid, keskškolad.

Professionaližen opendusen aluzkundad oma politehnine kolledž nomer 50, medkolledžan nomer 7 filial, «Moskvan elektronižen tehnikan institut»-tedoiduzuniversitet (alusenpanend 1965, 4,8 tuh. üläopenikoid vl 2021), Moskv-lidnan pedinstitutan Zelenogradan palakund (Azjaližen administriruindan institut).

## Transport

Avtobusad (26 maršrutad) oma kundaližeks transportaks lidnas. Om avtobusühtenzoitust lähižidenke suridenke eländpunktoidenke i Moskvan päpalanke.

Lidn ühtenzoitase Moskvan päpalanke nenil teil: Leningradskoje-mante (federaline M10-trass), Pätnickoje-mante, maksline federaline M11-trass, Oktäbrin raudte (*Krükovo*-stancii, Leningradan päraudtestancijaspäi) i sen paloin Moskvan kiruhdiametr nomer 3.

## Galerei

Зеленоград Префектура.jpg|Zelenogradan administrativižen ümbrikon prefekturan sauvuz (ezimal, 2010)
Церковь Николая Чудотворца в Зеленограде.jpg|Ph. Mikulai-čudonsädajan jumalanpert', vn 2009 nägu
Moscow bus 191385 2024-10 1728747701 Prospekt Generala Alekseeva NefAZ-5299-40.jpg|Mikron-tegimen päofis vl 2024 (tagamal)
National Research University of Electronic Technology 2023-11 1700405206.tif|«Moskvan elektronižen tehnikan institut»-tedoiduzuniversitet (kül'mku 2023)
Zelenograd, Central Square, Palace of culture (20624959334).jpg|«Zelenograd»-kul'turkeskuz Keskuztorgul (2015)
Посещение Зеленограда. С. Собянин (сентябрь 2022) (41).jpg|Passažirine *Krükovo*-raudtestancii rekonstrukcijan al vn 2022 sügüz'kus


## Homaičendad


## Irdkosketused
* Zelenograd-lidnan-ümbrikon prefekturan oficialine sait (''zelao.mos.ru'').